open-index/open-wikipedia-markdown huggingface dataset:
Լեհաստանի արտաքին քաղաքականություն

**[[Լեհաստանի Հանրապետություն]]**, պետություն Կենտրոնական Եվրոպայում, անդամակցում է Եվրոպական միությանը և ՆԱՏՕ-ին։ Վերջին տարիներին Լեհաստանը զգալիորեն ընդլայնել է իր դերն ու ամրապնդել դիրքերը Եվրոպայի և Արևմուտքի երկրների հետ հարաբերություններում՝ աջակցելով և բարեկամական հարաբերություններ հաստատելով ինչպես Արևմտյան աշխարհի, այնպես էլ եվրոպական այլ տերությունների հետ։

## Եվրատլանտյան ինտեգրացիա
Վերջին ժամանակներս Լեհաստանն առաջ է շարժվել Արևմուտքի հետ տնտեսական վերաինտեգրման ճանապարհին։ Լեհաստանը եվրոպական ինտեգրման ակտիվ ջատագով էր։

1994 թվականին Լեհաստանը հասավ Եվրոպական միության ասոցացված անդամի և արևմտաեվրոպական միության նրա պաշտպանական ենթակառուցվածքի կարգավիճակին։ 1996 թվականին Լեհաստանը ստացել է տնտեսական համագործակցության և զարգացման կազմակերպության (OECD) լիիրավ անդամի կարգավիճակ և նախնական փաստաթղթեր է տրամադրել ԵՄ-ին ամբողջական անդամակցության համար։ 1997 թվականի հուլիսին Մադրիդում կայացած ՆԱՏՕ-ի գագաթնաժողովում Լեհաստանը ընդլայնման քաղաքականության առաջին ալիքի շրջանակներում հրավիրվել էր Հյուսիսատլանտյան դաշինքին անդամակցելու։ 1999 թվականի մարտի 12-ին Լեհաստանը պաշտոնապես դարձավ ՆԱՏՕ-ի լիիրավ անդամ։ Հանրապետությունն իր թեկնածությունն առաջադրել է «Գործընկերություն հանուն խաղաղության» ծրագրին մասնակցելուն։ 2004 թվականի մայիսին Լեհաստանը Վիշեգրադյան խմբի մյուս անդամների հետ անդամագրվել է Եվրոպական միությանը։

Լեհական «Գրոմ»-ի () զորքերի հատուկ ստորաբաժանումը 2003 թվականի մարտ-ապրիլ ամիսներին մասնակցել է կոալիցիոն ուժերի ներխուժմանը Իրաք։ Այստեղ է ուղարկվել 2,9 հազար լեհ զինծառայող, թվով հինգերորդ զորակազմը կոալիցիայի կազմում։ 2008 թվականին Լեհաստանն իր զորքերը դուրս է բերել Իրաքից։

## Եվրոպական երկրների հետ հարաբերությունների հաստատում
1989 թվականի իրադարձությունները լիովին փոխեցին Կենտրոնական Եվրոպայի քարտեզը, և Լեհաստանը ստիպված եղավ հարաբերություններ հաստատել յոթ նոր հարևանների հետ։ Լեհաստանը լավ հարաբերություններ է հաստատել իր բոլոր գործընկերների հետ՝ կնքելով բարեկամության և համագործակցության համաձայնագրեր, որոնք փոխարինեցին Վարշավայի պայմանագրի փլուզման հետ խզված կապերին։ Հատուկ հարաբերություններ են հաստատվել Լիտվայի և հատկապես Ուկրաինայի հետ՝ այդ երկրները Արևմուտքի հետ մերձեցնելու ձգտումով։

Սխալ դաշնակիցների մշտական օրինակներով և ավելի հզոր հարևանների միաժամանակյա ագրեսիայով (օրինակ՝ Երկրորդ համաշխարհային պատերազմը), Լեհական արտաքին քաղաքականությունը հետևում է ուժեղ գործընկերոջ հետ սերտ համագործակցության կուրսին, որը կարող է բավական ուժեղ ռազմական աջակցություն տրամադրել կրիտիկական իրավիճակների ժամանակ։ Դա ստեղծում է Միացյալ Նահանգների հետ Լեհաստանի սերտ հարաբերությունների նախադրյալները և նրանց գերզգայունությունը Եվրամիությունում գլխավոր գործընկերոջ՝ Գերմանիայի հետ հարաբերություններում։ Միևնույն ժամանակ, Ռուսաստանի նկատմամբ հավասարապես զգուշավոր վերաբերմունքը շատ լարված դիվանագիտական հարաբերությունների արդյունք է, որոնք մշտապես վատացել են Վլադիմիր Պուտինի իշխանության գալուց ի վեր։ Դա հատուկ ուշադրության կարևոր գործոն է, որը Լեհաստանը հատկացնում է իր արևելյան հարևանների քաղաքական վերակողմնորոշմանը։

## Ծանոթագրություններ

## Գրականություն
* 

Կատեգորիա:Լեհաստանի արտաքին հարաբերություններ
Եկատերինա Բոբրինսկայա

**Եկատերինա Բոբրինսկայա** (, ), ռուս արվեստաբան։ Ռուսական ավանգարդի հետազոտող, ֆուտուրիզմի և կուբոֆուտուրիզմի ոլորտի մասնագետ։ Ժամանակակից արվեստի գեղարվեստական քննադատ, կոնցեպտուալիզմի ոլորտի մասնագետ։

## Կենսագրություն
Եկատերինա Բոբրինսկայան ծնվել է 1966 թվականի հունիսի 2-ին ՌԽՖՍՀ-ում։ 1988 թվականին ավարտել է Մոսկվայի Մ. Վ. Լոմոնոսովի անվան պետական համալսարանի պատմական ֆակուլտետի արվեստի տեսության և պատմության բաժինը։

1989 թվականից մինչև 1991 թվականը որպես խմբագիր աշխատել է «Խորհրդային նկարիչ» հրատարակչությունում։ 1994 թվականից աշխատում է Ռուսաստանի Դաշնության մշակույթի նախարարության Արվեստագիտություն պետական ինստիտուտում։

1993 թվականին «Ռուսական կուբոֆուտուրիզմում պոեզիայի և գեղանկարչության փոխազդեցություն» թեմայով Մոսկվայի Մ. Վ. Լոմոնոսովի անվան պետական համալսարանում պաշտպանել է թեկնածուական դիսերտացիան՝ ստանալով արվեստագիտության թեկնածուի գիտական աստիճան։

2005 թվականին «1910-ականների վերջի-1920-ականների սկզբի ռուսական ավանգարդում արվեստի սահմանների խնդիրը» թեմայով Մոսկվայի Մ. Վ. Լոմոնոսովի անվան պետական համալսարանում պաշտպանել է դոկտորական դիսերտացիան՝ ստանալով արվեստագիտության դոկտորի գիտական աստիճան։

Եղել է Կանդինսկու մրցանակի ժյուրիի վեց անդամներից մեկը մրցանակի հանձնման առաջին երեք տարիների ընթացքում (2007, 2008, 2009):

## Մրցանակներ
* 2013 - «Նորարարություն» մրցույթում «U-Art: Դու և արվեստը» ֆոնդի հատուկ մրցանակ («Օտարնե՞ր։ Ոչ պաշտոնական արվեստ՝ առասպելներ, ռազմավարություններ, հայեցակարգեր» գրքի համար)

## Մատենագրություն
### Մենագրություններ
* 
* 
* 
* 
* 
* 
* 
* 
* 
* 

### Հոդվածներ
* 
* 
* 
* 
* 
* 
* 
* 
* 
* 
* 
* 
* 
* 

### Հարցազրույցներ
* 

## Ծանոթագրություններ

## Արտաքին հղումներ
* Екатерина Бобринская на сайте «Артгид»
* Екатерина Бобринская на сайте Государственного центра современного искусства 

Կատեգորիա:20-րդ դարի արվեստաբաններ
Կատեգորիա:20-րդ դարի գիտնականներ
Կատեգորիա:21-րդ դարի արվեստաբաններ
Կատեգորիա:21-րդ դարի գիտնականներ
Կատեգորիա:Արվեստագիտության դոկտորներ
Կատեգորիա:Արվեստագիտության թեկնածուներ
Կատեգորիա:Խորհրդային արվեստաբաններ
Կատեգորիա:Խորհրդային գիտնականներ
Կատեգորիա:Կին գիտնականներ
Կատեգորիա:Ռուս արվեստաբաններ
Կատեգորիա:Ռուս գիտնականներ
Մերի Ռիդ (այլ կիրառումներ)

**Մերի Ռիդ**, կարող է վերաբերել՝

* Մերի Ռիդ – անգլիացի ծովահեն,
* Մերի Ռիդ – լրագրող, միջազգային իրավունքի մասնագետ, բանաստեղծ և թարգմանիչ։
Կարմիր բանան

thumb|right|250px|Կարմիր բանան Գվատեմալայի շուկայում
thumb|right|Կարմիր բանանի երկայնական և խաչվող հատվածները

**Կարմիր բանան** բանանի տեսակներից մեկն է, որն ունի կարմրավուն-մանուշակագույն կեղև։ Որոշ դեպքերում ավելի փոքր են և հաստ, քան սովորական դեղին բանանը, իսկ որոշ դեպքերում՝ շատ ավելի մեծ։ Հասած ժամանակ հում կարմիր բանանի պտուղը փափուկ է և բաց վարդագույն գույն ունի։ Այս պտուղն ավելի փափուկ ու քաղցր է, քան սովորական դեղին բանանը, որոշ տեսակներ ունենում են ազնվամորու թեթև բույր։ Մեծ քանակությամբ կարմիր բանան արտադրողների կողմից արտահանվում է Արևելյան Աֆրիկա, Ասիա, Հարավային Ամերիկա և Արաբական Միացյալ Էմիրություններ։ Դրանք հատկապես մեծ պահանջարկ ունեն Կենտրոնական Ամերիկայում, բայց վաճառվում են ամբողջ աշխարհում։

## Նկարագրություն
thumb|right|Հասուն կարմիր բանանի մի փունջ

Կարմիր բանանը հասած ժամանակ ունենում է մուգ կարմիր կամ շագանակագույն կեղև։ Պտղի ուտելու լավագույն ժամանակն է, երբ այն անթափանց և մի փոքր փափուկ։ Այս տեսակը ներառում է ավելի շատ բետա կարոտին և վիտամին C, քան դեղին բանանը։ Այն պարունակում է նաև կալիում և երկաթ։ Որքան ավելի կարմիր է պտուղը, այնքան շատ է կարոտինը և բարձր է վիտամին C- ի մակարդակը Ինչպես դեղին բանանները, կարմիր բանանները հասունանում են սենյակային ջերմաստիճանում մի քանի օրում և լավագույնս պահվում են սենյակային ջերմաստիճանում։

Համեմատած ամենատարածված բանանի՝ դեղին բանանի հետ, դրանք ավելի փոքր են, ունեն շատ ավելի հաստ կեղև, ավելի մեղմ համ ունեն, բայց նրանց պահպանման ժամկետն ավելի երկար է, քան դեղին բանաններինը։
Կարմիր բանանը դեղին բանանից 50 տոկոսով ավելի թանկ է, քանի որ այն շատ ավելի քիչ է մատակարարվում։

## Օգտագործում
Կարմիր բանանն օգտագործվում է նույն կերպ, ինչպես դեղին բանանը՝ ուտելուց առաջ պտուղը կլպելով։ Դրանք հիմնական հում են ուտում, ամբողջական կամ կտրտած, ավելացվում են աղանդերին կամ աղցաններին, բայց երբեմն կարող են նաև թխվել, տապակվել կամ չորացվել։ Կարմիր բանանները նույնպես սովորաբար վաճառվում են չոր վիճակում, խանութներում։

Կարմիր բանանն ավելի շատ բետա կարոտին և վիտամին C ունի, քան դեղին բանանի տեսակները։ Բոլոր բանանները պարունակում են շաքարի երեք բնական աղբյուր՝ սախարոզ, լևուլոզ և գլյուկոզա։

Առաջին բանանը, որը շուկայում հայտնվել է Տորոնտոյում (1870-ականներին և 1880-ականներին), կարմիր բանանն էր։ Կարմիր բանանը առկա է Միացյալ Նահանգների մասնագիտացված շուկաներում և ավելի մեծ սուպերմարկետներում։

## Հիվանդություններ
* Պանամայի հիվանդություն

## Տես նաև
* Բանան

## Ծանոթագրություններ

Կատեգորիա:Բույսեր այբբենական կարգով
Կատեգորիա:Մրգեր
Կատեգորիա:Ուտեստներ այբբենական կարգով
Կատեգորիա:Սնունդ
Love is...

**Love Is...** (), նորզելանդացի նկարիչ Քիմ Քասալիի (Գրուվ) 1960-ական թվականների կոմիքս սթրիփ։ Գաղափարները կոմիքսի համար վերցրած են Գրուվի սիրային գրությունների շարքից, որոնք նա ուղարկում էր իր ապագա ամուսնուն՝ Ռոբերտո Քասալիին։ Նրանք հրատարակվել են բուկլետներում 1960-ական թվականների վերջին՝ 1970 թվականի թերթում «Kim» անվան տակ սթրիփ ձևով թողարկվելուց առաջ։ Շուտով նրանք սինդիկատացվել են և մինչ օրս էլ թողարկվում են ամբողջ աշխարհում Tribune Content Agency-ի կողմից։ Քասալիի ամենահայտնի պատկերներից մեկը՝ «Սերը․․․ դա պատրաստ լինելն է ներողություն խնդրել» (), որը թողարկվել է 1972 թվականի փետրվարի 9-ին հրատարակվել է ամբողջ աշխարհում տարբեր քարտերի և հուշանվերների վրա։ Սթրիփի թողարկումը համընկել է 1970 թվականի «Սիրո պատմություն» ֆիլմի պրեմիրայի հետ։ Ֆիլմի պաշտոնական գրությունն էր «Սերը նշանակում է այն, որ դու երբեք ստիպված չես լինի ներողություն խնդրել» ()։ Իր հայտնիության գագաթնակետին՝ 1970-ական թվականների կեսին, շարքը Քասալիին 5-ից 6 միլիոն ԱՄՆ դոլար է բերել։

1975 թվականին Ռոբերտո Քասալիի մոտ մահացու քաղցկեղ է ախտորոշվել, և Քիմը դադարել է աշխատել շարքի վրա՝ ամուսնու հետ ավելի շատ ժամանակ անցկացնելու համար։ Քասալին բրիտանացի ծաղրանկարիչ Բիլ Ասփրիին հանձնարարել է իր վրա վերցնել սթրիփերի գրումը և նկարչությունը՝ իր կեղծանվան տակ։

Հիմա սթրիփը թողարկվում է ամեն օր, բացի կիրակիից։

## Կոմիքսի բովանդակություն
Գլխավոր հերոսները տղամարդը և կինն են, որոնք պատկերված են առանց հագուստի և առաջնային կամ երկրորդական սեռական հատկանիշների։ Երրորդային հատկանիշների շնորհիվ պարզ է դառնում, թե որ կերպարն է տղամարդը, և որը՝ կինը։ Տղամարդն ունի մուգ սև, կարճ մազեր, իսկ կինը՝ թեթև, երկար մազեր։ Կերպարները ներկայացվել են ռոմանսի տարբեր փուլերում՝ պարզապես հանդիպելով որպես տղա և աղջիկ, իսկ հետո որպես ամուսնական զույգ։ Երբեմն տղամարդը զինվորական համազգեստով է պատկերված։ 1974 թվականի հատվածում տղամարդը կնոջը անվանում է «Քիմ», իսկ 1971 թվականի սթրիփի վրա կինը լողափի ավազի վրա գրում է «Ռ» տառը։ Կերպարները համապատասխանում են օրիգինալ ծաղրանկարիչ Քիմ Քասալիին և նրա ամուսնու՝ Ռոբերտոյին։

Սթրիփը երբեմն ներառում է այս զույգի երկու երեխաներին։ Տղան և աղջիկը իրենց ծնողի հակառակ սեռի մազերի գույն ունեն և ներկայացվել են ինչպես մանուկ, այնպես էլ տարրական դպրոցական տարիքում։ Ժամանակ առ ժամանակ ցուցադրվում են կնոջ ծնողները (մեկ կամ երկու), երկու ծնողներն էլ թեթև մազեր ունեն և պատկերված են որպես տարեցներ։ Տղամարդու ծնողները նույնպես գծերում են հայտնվել։ Նրանք ճիշտ այնպիսի տեսք ունեն, ինչպես կնոջ ծնողները։

## Այլընտրանքային տարբերակ
1980-ական թվականների սթրիփի այլընտրանքյային տարբերակը սկսել է թողարկվել բրիտանական Mail on Sunday պարբերականի «Cartoons» մասում։ Սա 3-4 վահանակից բաղկացած սթրիփ էր, որում տղամարդը և կինը լիովին հագնված էին նկարվում։

ԱՊՀ երկրներում այս շարքը հայտնի է այն բանով, որ ներառվում է Love is... մաստակների հետ, որոնք արտադրվում են Թուրքիայում։

## Բջջային հավելված
Շարքը պաշտոնական հավելված ունի Apple-ի iTunes խանութում։

## Տես նաև
* Love is... (մաստակ)

## Ծանոթագրություններ

## Արտաքին հղումներ
* Love Is… Բնօրինակ մաստակներ սիրո մասին կոմիքսներով

Կատեգորիա:Կոմիքսների կերպարներ
Կատեգորիա:Սեր
Կատեգորիա:Սիրո փիլիսոփայություն
Ֆյամետտայի տեսիլք

**«Ֆյամետտայի տեսիլք»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1878 թվականին։ Ներկայումս նկարը գտնվում է Էնդրու Լլոյդ Ուեբերի հավաքածուում։

## Տեղեկություն նկարի մասին
Ստեղծագործությունը նկարչի «երկակի աշխատանքներից» մեկն է. այն հանդիսանում է Ռոսսետտիի «Բալլադներ և սոնետներ» (1881) ժողովածուի լրացումը։ Նկարում պատկերված է Ֆյամետտան՝ Ջովաննի Բոկաչչոյի սիրեցյալը և մուսան (մինչև այժմ էլ ապացուցված չէ՝ իրակա՞ն, թե՞ հորինված կերպար է Ֆյամետտան)։ Նկարի համար բնորդուհի է եղել Մարիա Սպարտալի Սթիլմանը։

Նկարի շրջանակին շարադրված է երեք տեքստ՝ Ջովաննի Բոկաչչոյի սոնետը՝ նվիրված Ֆյամետտային, որն էլ այս ստեղծագործության ստեղծման համար ոգեշնչում է ծառայել, դրա թարգմանությունը Ռոսսետտիի կողմից և Ռոսսետտիի ևս մեկ բանաստեղծություն։

Սկզբնապես նկարը ձեռք է բերել գործարար Ուիլյամ Ալֆրեդ Թյորները (1839-1886), որի հավաքածուում արդեն կային Ռոսսետտիի մի քանի այլ աշխատանքներ։ Ներկայումս նկարը գտնվում է Էնդրու Լլոյդ Ուեբերի հավաքածուում։

## Ծանոթագրություններ

## Գրականություն
* Hilto, Timoth (1970). *The Pre-Raphelites*. London: Thames and Hudson, New York: Abrams.
* Ash, Russell. (1995) *Dante Gabriel Rossetti*. London: Pavilion Books.
* Todd, Pamela (2001). *Pre-Raphaelites at Home*, New York: Watson-Giptill Publications.

Կատեգորիա:1878 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Ալեքսանդր Գոլբան

**Ալեքսանդր Գոլբան** (, ), մոլդովացի ֆուտբոլիստ, հարձակվող։ Խաղացել է Մոլդովայի հավաքականում։

## Կարիերա
Գոլբանն այն խաղացողներից մեկն է, որոնք համարվում են Քիշնևի «Դաչիա» ֆուտբոլային ակումբի խորհրդանիշ։ Խաղացել է «Կարպատի», «Այնտրախտ» և «Չախլեուլ» ակումբներում։ 2008 թվականին տեղափոխվել է Կոստանայի «Տոբոլ» ֆուտբոլային ակումբ։ Առաջին մրցաշրջանում դարձել է լավագույն ռմբարկու։ Ղազախստանից հետո տեղափոխվել է Ադրբեջան, որտեղ խաղացել է «Սիմուրգ» ֆուտբոլային ակումբում։ 2010 թվականի ամռանը պայմանագիր է կնքել «Միլսամի» ֆուտբոլային ակումբի հետ, որտեղ խաղացել է 2 տարի։ 2012 թվականին տեղափոխվել է «Վերիս» ֆուտբոլային ակումբ, սակայն այդ ակումբում չի անցկացրել ոչ մի խաղ։ Ապա խաղացել է 4 խաղ «Սպերանցա» ֆուտբոլային ակումբում և ավարտել խաղացողի կարիերան։

Մոլդովիայի ազգային հավաքականում անցկացրել է 15 խաղ՝ խփելով 4 գոլ։ Հետագայում դարձել է Մոլդովայի Հանրապետության ազգային թիմերի և ազգային հավաքականների տնօրեն և Մոլդովայի Հանրապետության ֆուտբոլի ֆեդերացիայում լողափի ֆուտբոլի գծով տնօրեն։

## Ձեռքբերումներ
* Մոլդովայի տարվա լավագույն հարձակվող - 2003
* Ղազախստանի փոխչեմպիոն - 2008
* Ղազախստանի առաջնության լավագույն ռմբարկու - 2008
* Ղազախստանի Գավաթի խաղարկության կիսաեզրափակչի մասնակից - 2008
* Մոլդովայի առաջնության բրոնզե մեդալակիր - 2010/11

## Անձնական կյանք
Կնոջ անունը Ինգա է։ Ունի երկու երեխա՝ Ալեքսանդր և Դանիլ։

## Ծանոթագրություններ

## Արտաքին հղումներ
* 
* Ֆուտբոլիստի էջը legioner.kulichki.com կայքում
* Ֆւտբոլիստի էջը fcolimpia.md կայքում
* 
* 

Կատեգորիա:Այնտրախտ Բրաունշվայգի ֆուտբոլիստներ
Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Այզայա Բրաուն

**Այզայա Ջեյ Բրաուն** (, ՄՀԱ՝ , ), անգլիացի ֆուտբոլիստ, Լոնդոնի «Չելսիի» և Անգլիայի մինչև 20 տարեկանների հավաքականի կիսապաշտպան և հարձակվող։ Բրաունը խաղացել է Անգլիայի մինչև 16 և 17 տարեկանների հավաքականներում։

## Ակումբային կարիերա
Այզայան խաղացել է «Վեստ Բրոմվիչ Ալբիոնի» ակադեմիայում և մինչև 21 տարեկանների թիմում։ 2012/13 մրցաշրջանում կատարել է նորամուտը ակումբի հիմնական կազմում՝ մասնակցելով Անգլիայի Պրեմիեր լիգայի «Ուիգան Ատլետիկի» դեմ խաղին և դառնալով երկրորդ ամենաերիտասարդ ֆուտբոլիստը Պրեմիեր լիգայում. այդ ժամանակ նա 16 տարեկան 117 օրական էր։

2013 թվականի հունիսի 8-ին «Վեստ Բրոմվիչ Ալբիոնը» մերժել է Բրաունի վերաբերյալ «Չելսիի» առաջարկը։ Ավելի ուշ՝ նույն ամսում, «Չելսին» հաստատել է Բրաունի պայմանագիրը։ Երկու ակումբների միջև փոխահատուցման հարցը, ինչպես հետագայում հայտարարվել է, հարթվել է դատական կարգով։

2015 թվականի հուլիսի 10-ին Բրաունը մեկ տարի ժամկետով վարձավճարով տեղափոխվել է «Վիտես», որը հանդես էր գալիս Էրեդիվիզիում։ Հուլիսի 30-ին կատարել է նորամուտը «Վիտեսի» կազմում՝ դուրս գալով խաղադաշտ թիմի հիմնական կազմում ՈՒԵՖԱ Եվրոպայի լիգայի որակավորման երրորդ փուլի առաջին խաղում ընդդեմ «Սաութհեմփթոնի» (0:3)։ Օգոստոսի 9-ին կատարել է նորամուտը Էրդիվիզիում՝ դուրս գալով խաղադաշտ 1-ին տուրի «Վիլլեմ II» ակումբի դեմ խաղում (1:1) և խաղադաշտում անցկացնելով 65 րոպե։ 2015 թվականի սեպտեմբերի 1-ին նոր քառամյա պայմանագիր է կնքել «Չելսիի» հետ։ 2016 թվականի մարտի 6-ին խփել է իր առաջին գոլը «Վիտեսի» կազմում, «Ռոդայի» դեմ խաղի 34-րդ րոպեին (2:1)։

## Ձեռքբերումներ
**Թիմային**

 «**Չելսի**»
* Անգլիայի երիտասարդկան գավաթի դափնեկիր (*2*) - 2014, 2015
* ՈՒԵՖԱ պատանեկան լիգայի հաղթող (*1*) - 2015
* *Ընդհանուր՝ 3 մրցանակ*

 **Անգլիայի հավաքական**
* Եվրոպայի մինչև 17 տարեկանների պատանեկան առաջնության հաղթող (*1*) - 2014
* *Ընդհանուր՝ 1 մրցանակ*

**Անձնական**
* «Վեստ Բրոմվիչ Ալբիոն» ակադեմիայի տարվա լավագույն ֆուտբոլիստ (*1*) - 2013

## Ելույթների վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը  *Chelsea-fc.ru* կայքում 
* Ֆուտբոլիստի էջը *Chelseafc.com կայքում* 
* Ֆուտբոլիստի էջը *Football-lineups.com* կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Քերրի Սանդերսոն

**Քերրի Գեյ Սանդերսոն** (ի ծնե՝ Սմիթ, , ), ավստրալիացի քաղաքական գործիչ, Արևմտյան Ավստրալիայի 32-րդ նահանգապետ (2014—2018):

## Կենսագրություն
Քերիի Գեյ Սմիթը ծնվել է 1950 թվականի դեկտեմբերի 21-ին, Սուբակիոյում (Արևմտյան Ավստրալիա)։ Ավարտելով Արևմտյան Ավստալիայի համալսարանը մաթեմատիկայի մասնագիտացմամբ՝ ստացել է գիտությունների բակալավրի աստիճան, ավելի ուշ՝ տնտեսագիտության բակալավրի աստիճան։ 21 տարեկանում նա ամուսնացել է ինժեներ Լենս Սանդերսոնի հետ, որն աշխատում էր հեռահաղորդակցության ոլորտում, նրանք երկու որդի են ունեցել։ Լենս Անդերսոնը մահացել է 2007 թվականին։

Համալսարանն ավարտելուց հետո Քերրի Սանդերսոնն իր աշխատանքն է սկսել Արևմտյան Ավստրալիայի ֆինանսական վարչությունում։ Նա այնտեղ աշխատել է 17 տարի, որոնցից վերջին հինգը ղեկավարել է տնտեսական և ֆինանսական քաղաքականության բաժինը։

1991-2008 թվականներին Քերրի Սանդերսոնը աշխատել է որպես Ֆրիմանտլ նավահանգստի գլխավոր գործադիր տնօրեն (Արևմտյան Ավստրալիա)։ Նրա ղեկավարման ընթացքում կոնտեյներային առևտուրը, որն իրականացվում է այդ նավահանգստի միջոցով, ավելացել է չորս անգամ։

2008 թվականի նոյեմբերից մինչև 2011 թվականի դեկտեմբեր Քերրի Սանդերսոնն աշխատել է Լոնդոնում՝ Եվրոպայում Արևմտյան Ավստրալիայի կառավարության գլխավոր գործակալի պաշտոնում։ Այդ պաշտոնում նա պատասխանատու էր Արևմտյան Ավստրալիայում արտադրված ապրանքների արտահանման ընդլայնման, ինչպես նաև նահանգի տնտեսության մեջ ներդրումների ավելացման համար։

2014 թվականի օգոստոսին հայտարարվում է, որ Քերրի Սանդերսոնը նշանակվելու է Արևմտյան Ավստրալիայի նահանգապետ և պարտականություններին կանցնի 2014 թվականի հոկտեմբերի 20-ին։ 2014 թվականի հոկտեմբերի 20-ին նա երդվում է և պաշտոնապես ստանձնում պաշտոնը՝ դառնալով Արևմտյան Ավստրալիայի 32-րդ նահանգապետը և այդ պաշտոնում առաջին կինը։

## Մրցանակներ
2001 թվականի հունվարին Քերրի Սանդերսոնը պարգևատրվել է Centenary Medal մեդալով՝ Ավստրալիայի ֆեդերացիայի հարյուրամյակի պատվին։ 2004 թվականի հունիսին նա դարձել է Ավստրալիայի շքանշանի սպա, իսկ 2016 թվականի հունիսին՝ նույն շքանշանի ուղեկից։

## Ծանոթագրություններ

## Արտաքին հղումներ
* 
* 

Կատեգորիա:Ավստրալիայի քաղաքական գործիչներ
Skins (ալբոմ)

**«Skins»** (ոճավորվում է մայուսկուլով, ), ամերիկացի ռեփեր XXXTentacion-ի երրորդ ստուդիական ալբոմը, որը թողարկվել է 2018 թվականի դեկտեմբերի 7-ին։

Ալբոմը համարվում է ռեփերի այն քիչ նախագծերից մեկը, որի վրա նա աշխատել է մահից առաջ և համարվում է առաջին ալբոմը, որը թողարկվել է ռեփերի մահից հետո։ 2018 թվականի նոյեմբերի 9-ին թողարկվել է «Bad!» գլխավոր սինգլը։ Ամերիկացի ռեփեր Քանյե Ուեսթը հայտնվել է ալբոմում որպես հրավիրված արտիստ։ 2018 թվականի դեկտեմբերի 4-ին, ալբոմի պատոնական թողարկումից առաջ, տեղի է ունեցել ալբոմի մի քանի հատվածների անօրեն հրապարակումը. դրանից մի քանի շաբաթ առաջ նման իրավիճակ տեղի էր ունեցել ամերիկացի ռեփեր 6ix9ine-ի «Dummy Boy» ալբոմի հետ։

## Պատմություն
2017 թվականին, «A Ghetto Christmas Carol» ալբոմի թողարկումից հետո, XXXTentacion-ը հայտարարեց, որ նա երեք նոր ալբոմ է պատրաստում և վերջիվերջո հայտարարեց «Bad Vibes Forever», Skins և «?» ալբոմների մասին։ Նրա երկրորդ ստուդիական ալբոմը թողարկվել է 2018 թվականի մարտին։ XXXTentacion-ը գնդակահարվել է 2018 թվականի հունիսին` «Bad Vibes Forever» և «Skins» ալբոմների թողարկումներից առաջ։

XXXTentacion-ի մահից հետո նրա ինստագրամում ժամանակավորապես հրապարակվել է, որ ալբոմը «սուպեր կարճատև է։ Այն բառացի մեկ րոպե կտևի», սակայն մի քանի հրատարակություններ հաղորդել են, որ ալբոմը հնարավոր է անավարտ կերպով թողարկվի։ Ալբոմի մասին որոշ տեղեկություններ հայտնի դարձան, երբ iTunes Store-ի հղումը նոյեմբերի 7-ին, որոշ ժամանակով ակտիվացավ։ Կայքում գրված էր, որ ալբոմը բաղկացած է 10 երգից և ընդհանուր տևողությունը 17 րոպե է։ Որոշ ժամանակ անց կայքը վերականգնվել է և ցուցադրված է միայն «Bad!» երգը։ XXXTentacion-ի պաշտոնական դիջեյ DJ Scheme-ն նշել էր, որ «Skins»-ը ռեփերի վերջին հետմահու ալբոմը չի լինելու։

## Քննադատություն

Ալբոմը հիմնականում բացասական քննադատությունների է արժանացել։ Metacritic-ում ալբոմը 100-ից 44 միավոր է ստացել, որը հիմնված է 9 գնահատականների վրա (խառը կամ միջին գնահատականներ)։ XXL ամսագրի համար Սքոթ Գլեյշերը գրել է` «այս ռոքի և ռեփի քաոսային համադրությունը ավելի շատ հարցեր է թողնում, քան պատասխաններ»։ Slant Magazine-ը նշել է` «նույնիսկ այն երգերը, որտեղ Օնֆրոյին կարելի է մի քանի վայրկյանից ավել լսել, ավելի շատ են նման դեմոյի, քան պատրաստ երգերը` էֆեկտ, որը կարող է ձանձրացնող լինել, ինչպես «Difference (Interlude)» և «What Are You So Afraid Of» երգերը»։

## Առևտրային հաջողություն
Ալբոմը առաջին հորիզոնականով դեբյուտ է կատարել ամերիկյան Billboard 200 չարթում 132,000 համարժեք վաճառքներով, որոնցից 52,000-ը ալբոմի մաքուր վաճառքն է։ Այն XXXTentacion-ի ԱՄՆ-ում երկրորդ համար մեկ ալբոմն է։ Ալբոմը Billboard 200 չարթում 18 շաբաթ է անցկացրել, որից հետո լքել է այն։

## Երգացանկ

**Նումներ**
* Երգերի անվանումները գրվում են համաձայն ալբոմի շապիկից վերցված ոճավորման։
* «Guardian Angel»-ն իր մեջ ներառում է «Jocelyn Flores» երգի սեմփլ տարբերակը։

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

Կատեգորիա:2018 ալբոմներ
Կատեգորիա:Billboard 200 գլխավորած ալբոմներ
Կատեգորիա:XXXTentacion-ի ալբոմներ
Կատեգորիա:Հետմահու ալբոմներ
Լուկրեցիա Բորջիա (նկար)

**«Լուկրեցիա Բորջիա»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1860-1861 թվականներին։ Ներկայումս նկարը գտնվում է Թեյթ բրիտանական պատկերասրահի հավաքածուում։

## Տեղեկություն նկարի մասին
Ռոսսետտին նկարի վրա սկսել է աշխատել 1860 թվականից՝ տխուր ձևով հայտնի Բորջիաների ընտանիքի պատմության հանդեպ իր հետաքրքրության ազդեցությամբ։ Այդ նույն ժամանակ Ռոսսետտին ծանոթացել է Չառլզ Սուինբյորնի հետ, որի շնորհիվ սկսել է հետաքրքրվել ճակատագրական կանանց պատկերմամբ։ Սուինբյորնը այդ ժամանակ զբաղված էր Լուկրեցիա Բորջիայի մասին «The Chronicle of Tebaldeo Tebaldei» գրքի գրությամբ (որն այդպես էլ չի ավարտել)։ Ընդ որում, Ռոսսետտիի վերաբերմունքը Լուկրեցիայի հանդեպ արմատականորեն տարբերվում է Սուինբյորնի տեսանկյունից։ Վերջինս ներկայացրել է նրան հերոսական կերպարով և անցյալի ինչ-որ մնացուկներով, իսկ Ռոսսետտիի համար նա ճակատագրական կին է՝ դաժան և վտանգավոր, մարտահրավեր է նետում նկարչի համար ժամանակակից աշխարհին, որը ղեկավարում են տղամարդիկ։

Ջրաներկ նկարում պատկերված է Լուկրեցիա Բորջիան, որը լվանում է ձեռքերն այն բանից հետո, երբ թունավորում է իր ամուսնուն՝ դուքս Ալֆոնսո Բիշելյեին իր հոր՝ Ալեքսանդր VI պապի մասնակցությամբ։ Հետին պլանի հայելու արտացոլանքում երևում է, թե ինչպես է նա օգնում դքսին առաջ քայլել՝ թույլ տալով, որ թույնը ավելի խորը ներթափանցի օրգանիզմ։

Սկզբնապես Լուկրեցիայի հագուստը եղել է լրիվ ուրիշ (ուղիղ շրջազգեստ և մինչև դաստակները հասնող ուռուցիկ թևքեր), բացի այդ հերոսուհու հայացքը ուղղված էր դիտողին։ Հենց այդ տարբերակով էլ այն ձեռք է բերել Ֆրեդերիկ Լեյլանդը, սակայն որոշ ժամանակ անց ջրաներկը վերադարձել է նկարչի մոտ, և նա ամբողջությամբ վերանկարել է հերոսուհու կերպարը՝ թեքելով նրա հայացքը թունավորված ամուսնու կողմը։

Ստեղծագործությունը (մասնավորապես՝ նրա կոմպոզիցիան) ոգեշնչման աղբյուր է ծառայել Էդվարդ Բյորն Ջոնսի համար, երբ վերջինս աշխատել է չարագործ Սիդոնյա ֆոն Բորքի պատկերման վրա։

1871 թվականին Ռոսսետտին հայտնել է իր գործակալ Չառլզ Հաուելին, որ ջրաներկը հանդիսանում է «լավագույնը նրանցից, որը նա երբևէ ստեղծել է փոքր չափերով»։ Այդ ժամանակ նկարիչը կրկնել է աշխատանքը մեծ չափսերով. այն պահվում է Ֆագի պատկերասրահի հավաքածուում։ Ստեղծվել են ևս մի քանի այդպիսի կրկնօրինակներ, որոնց գտնվելու վայրը հայտնի չէ։

## Ծանոթագրություններ

Կատեգորիա:1860 նկարներ
Կատեգորիա:Բորջիաներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Կանանց դիմապատկերներ
Բրոքթոն (Մասաչուսեթս)

**Բրոքթոն,** քաղաք Փլիմաութ շրջանում (Մասաչուսեթս նահանգ, ԱՄՆ)։ Համաձայն 2010 թվականի մարդահամարի տվյալների՝ քաղաքում բնակվում է 93 810 մարդ։ Բրոքթոնը Փլիմաութ քաղաքի հետ միասին կազմում է օկրուգային կենտրոնը։ Նահանգներում սա մեծությամբ յոթերորդ քաղաքն է։ Քաղաքը երբեմն անվանում են նաև «Չեմպիոնների քաղաք» (), հիմնականում բռնցքամարտիկներ Ռոկկի Մարչիանոյի և Մարվին Հագլերի հաջողությունների շնորհիվ, որոնց համար Բրոքթոնը հարազատ քաղաք է։ Բրոքթոնը հայտնի է նաև համանուն համալսարանով ():

## Պատմություն
1649 թվականին Մասսասոյթը Մայլզ Սթենդիշին պատկանող հողերը վաճառել է Դաքսբերիին՝ տարածքը ընդլայնելու համար։ Բրոքթոնը կազմում էր այն տարածքի մասը, որն անգլիացիները անվանափոխել էին Բրիջուոթերի () մինչև 1821թ., երբ այդ տարածքը ստացավ «Հյուսիսային Բրիջուոթեր» () անվանումը։ Քիչ ուշ, 1874թ., վիճելի գործընթացից հետո, քաղաքը ի պատիվ Այզեկ Բրոքի () անվանվել է «Բրոքթոն» (Բրոքվիլլ քաղաքը, որը գտնվում է Կանադայում, նույնպես անվանվել է ի պատիվ այս գեներալի)։ 1881թ. ապրիլի 9-ին Բրոքթոնը ստացել է «city» կարգավիճակը (խոշոր քաղաք)։

Ամերիկայի քաղաքացիական պատերազմի ժամանակ Բրոքթոնը եղել է կոշիկի ամենախոշոր ամերիկյան արտադրողը։ Ընդհուպ մինչև 20-րդ դարը՝ Բրոքթոնը մնաց կոշիկի և կաշվե արդյունաբերության լիդերը։ 1905թ. մարտի 20-ին Ռ. Գրովերի կոշիկի ֆաբրիկայում շոգեջեռուցման կաթսայատան պայթյունը հանգեցրեց գործարանի փլուզմանը և փայտաշեն կառույցի հրդեհմանը, որտեղ մահացան 58 մարդ, իսկ գործարանի փլատակների տակից դուրս բերվեցին 150 վիրավորներ։

## Ծանոթագրություններ

## Արտաքին հղումներ
* Բրոքթոն քաղաքի պաշտոնական կայքէջ
* Բրոքթոնի պատմական ընկերություն և կազմակերպություն

Կատեգորիա:Մասաչուսեթսի քաղաքներ
Լեհ-իսրայելական հարաբերություններ

**Լեհ-իսրայելական հարաբերություններ,** դիվանագիտական և առևտրային կապեր Իսրայելի և Լեհաստանի միջև։ Իսրայելում Լեհաստանի նախկին դեսպան Մացեյ Կոզլովսկին () Լեհաստանին բնութագրել է որպես Եվրոպայում Իսրայելի ամենաուժեղ դաշնակից։ Լեհաստանում Իսրայելի դեսպանը Աննա Ազարին է։

## Պատմություն
[thumb|Լեհական Orient Fair տաղավարը [Թել Ավիվում, 1933 թվական]]
thumb|Լեհաստանի դեսպանատունը Թել Ավիվում|alt=
1967 թվականին Վեցօրյա պատերազմից հետո Լեհաստանը խզեց հարաբերություններն Իսրայելի հետ ԽՍՀՄ ազդեցության տակ գտնվող Արևելյան դաշինքի այլ երկրների օրինակով։ Լեհաստանը Արևելյան դաշինքի առաջին երկիրն էր, որը Իսրայելը կրկին ճանաչել է 1986 թվականին։ Ամբողջական դիվանագիտական հարաբերությունները հաստատվել են 1990 թվականին։ Իսրայելա-լեհական առևտրային Պալատը հիմնադրվել է 1988 թվականին։

Իսրայելի վարչապետ Բենիամին Նեթանյահուի և Լեհաստանի վարչապետ Դոնալդ Տուսկի միջև 2010 թվականի հունվարին Վարշավայում կայացած բանակցություններից հետո երկու առաջնորդները պարտավորվել են խորացնել և զարգացնել երկկողմ հարաբերությունները։ 2010 թվականին Իսրայելի Միջազգային հարաբերությունների խորհուրդը և Լեհաստանի միջազգային հարաբերությունների ինստիտուտը նշել են երկու երկրների միջև երկկողմ հարաբերությունների 20-ամյակը միջազգային քաղաքականության խորհրդաժողովում։

2019 թվականի փետրվարին Լեհաստանում ԱՄՆ կառավարության նախաձեռնությամբ տեղի ունեցավ մերձավորարևելյան գագաթաժողովը՝ Իսրայելի և Սաուդյան Արաբիայի, Եգիպտոսի, Հորդանանի, Մարոկկոյի, ԱՄԷ-ի, Բահրեյնի և իսլամադավան այլ երկրների, ինչպես նաև Ասիայի, Աֆրիկայի, Հյուսիսային և Հարավային Ամերիկայի և Եվրոպայի երկրների մասնակցությամբ։

## Ծանոթագրություններ

## Արտաքին հղումներ
* Լեհաստանի դեսպանատունը Թել Ավիվում
* Իսրայելի դեսպանատունը Վարշավայում

Կատեգորիա:Իսրայելի երկկողմ հարաբերություններ
Կատեգորիա:Լեհաստանի երկկողմ հարաբերություններ
Ֆյոկլաբրուկ

**Ֆյոկլաբրուկ** (), շրջանային կենտրոն Ավստրիայում, Վերին Ավստրիա։

Ֆյոկլաբրուկ շրջանի կազմում է։ Բնակչությունը կազմում է 12 175 մարդ (2016 թվական հունվարի 1)։ Զբաղեցնում է 16 կմ² տարածք։ Պաշտոնական կոդը՝ 41746:

Քաղաքում գործում է «Ֆյոկլաբրուկ» ֆուտբոլային ակումբը,  ստադիոնը՝ «Ֆորալպենշտադիոնը», տեղավորում է 4400 հանդիսատես։

## Բնակչություն

## Հայտնի բնիկներ
* մինի|80x80փքս|Էմիլիա Մեդիզ-ՊելիկանԷմիլիա Մեդիզ-Պելիկան (1861—1908), ավստրալիացի նկարչուհի
* Լուկաս Պյոստլբերգեր (1992), ավստրիացի պրոֆեսիոնալ ճանապարհային հեծանվորդ

## Պատկերասրահ

 Vöcklabruck - Vorstadt mit Stadtturm.JPG
 Vöcklabruck - evangelische Pfarrkirche.JPG
 Vöcklabruck - Kirche Maria Schöndorf (2).JPG
 Vöcklabruck Hinterstadt.jpg
 Voecklabruck.jpg


## Ծանոթագրություններ

## Արտաքին հղումներ
* 

Կատեգորիա:Վերին Ավստրիայի քաղաքներ
Նյու Յորք, Նյու Յորք (ֆիլմ)

**Նյու Յորք, Նյու Յորք** (), Չարլի Կաուֆմանի ռեժիսորական դեբյուտը, նկարահանվել է 2008 թվականին։ Ֆիլմի պրեմիերան կայացել է 2008 թվականի մայիսի 23-ին, Կաննի 61-րդ կինոփառատոնի ժամանակ։

## Սյուժե
Թատրոնի ռեժիսոր Քեյդեն Քոթարը նոր պիես է բեմադրում։ «Կոմիվոյաժորի մահը» պիեսի հաջող բեմադրությունից հետո նա արժանանում է Մակարթուրի «հանճարների դրամաշնորհի»։ Քեյդենը լի է դաժան ռեալիզմի ու արդարության խառնուրդ ստեղծելու վճռականությամբ, այնպիսի մի բան, որի մեջ նա կկարողանար ինքն իրեն ամբողջությամբ ռեալիզացնել։

Քեյդենը թատերախումբը հավաքում է Մանհեթեն թատերական թաղամասում գտնվող պահեստի հսկայական տարածքում։ Նա թատերախմբի անդամներին կոչ է անում մոդելավորել իրենց կյանքը դրսում գոյություն ունեցող նույն քաղաքի փոքրիկ մակետի մեջ։ Պահեստի չափերին համապատասխան` Քեյդենի սեփական կյանքը փոխվում է ըստ որոշակի հետևանքների. նրա կնոջ` հայտնի նկարչուհի Ադելի ստվերը, որը նրան թողել է մի քանի տարի առաջ` Գերմանիայում գեղարվեստական բեմի համար, նրան ծաղրում է ամեն անկյունում։ Գերմանիայում ինչ-որ մի տեղ մեծանում է նրա դուստրը` Օլիվը, Ադելի ընկերուհու` Մարիայի, կասկածելի վերահսկողությամբ։

Ճիշտ բեմական լուծումների փնտրտուքների համար տասնամյակներ են պահանջվում։

## Դերերում
* Ֆիլիպ Սեյմուր Հոֆման` *Քեյդեն Քոթար*
* Սամանտա Մորտոն` *Հեյզել*
* Միշել Ուիլյամս` *Կլեր Կին*
* Քեթրին Քիներ` *Ադել Լէկ*
* Էմիլի Ուոթսոն` *Թրեմմի*
* Թոմ Նունեն` *Սեմմի*
* Դայան Ուիսթ` *Էլլեն Բասկոմբ/ Միլիսենտ Ուիմս*
* Ջենիֆեր Ջեյսոն Լի` *Մարիա*
* Ռոզմարի Մերֆի` *Ֆրենսիս*

## Պարգևներ
* **2008` Gotham Independent Film Awards**
** Լավագույն դերասանական կազմ
* **2009` Անկախ ոգի**
** Լավագույն դեբյուտային ֆիլմ

### Առաջադրումներ
* **2008` [[Կաննի կինոփառատոն]]**
** Հիմնական մրցութային ծրագրի մասնակից
* **2008` Chicago Film Critics Association Awards**
** Լավագույն օրիգինալ սցենար` Չարլի Կաուֆման
* **2008` Անկախ ոգի**
** Լավագույն սցենար` Չարլի Կաուֆման

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2008 դրամա ֆիլմեր
Կատեգորիա:2008 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Ալեքսանդր Օնիկե

**Ալեքսանդր Օնիկե** (, ), մոլդովացի ֆուտբոլիստ, «Միլսամի» ֆուտբոլային ակումբի և Մոլդովայի ազգային հավաքականի կիսապաշտպան։ Ունի Ռուսաստանի քաղաքացիություն։

## Կարիերա
### Ակումբային
Սկսել է խաղալ մոլդովական «Խինչեշտի» և «Ունիսպորտ Ավտո» ֆուտբոլային ակումբներում։ 2005 թվականին խաղացել է Չելյաբինսկի «Սպարտակ» ֆուտբոլային ակումբում։ 2006 թվականի ամռանը պայմանագիր է կնքել «ԿԱՄԱԶ» ֆուտբոլային ակումբի հետ։ «ԿԱՄԱԶ»-ի հետ առաջին դիվիզիոնում անցկացրել է ընդհանուր առմամբ 3 խաղ։ Շուտով վերադարձել է հայրենի Քիշնևի «Դաչիա» ֆուտբոլային ակումբ։ 2008 թվականի հունվարին մասնակցել է դիտումների Կրասնոդարի «Կուբան» ֆուտբոլային ակումբում Թուրքիայում անցկացված հավաքի ժամանակ։ 2009 թվականի օգոստոսին մեկնել է դիտումների Խարկովի «Մետալիստ» ակումբում։ Օնիկեն դարձել է «Դաչիայի» թիմի ավագ։ 2009 թվականի դեկտեմբերին ճանաչվել է Մոլդովայի առաջնության լավագույն կիսապաշտպան։

2009 թվականի դեկտեմբերի 23-ին տեղափոխվել է Պոլտավայի «Վորսկլա» ակումբ որպես ազատ գործակալ՝ կնքելով եռամյա պայմանագիր, որն ուժի մեջ է մտել 2010 թվականի հունվարի 5-ից։ Ուկրաինայի Պրեմիեր լիգայում նորամուտը կատարել է 2010 թվականի մարտի 13-ին՝ Կիևի «Դինամո» ֆուտբոլային ակումբի դեմ խաղում։

2012 թվականի հունվարի 18-ին կատարել է նորամուտը Տիրասպոլի «Շերիֆ» ֆուտբոլային ակումբում Թուրքիայում անցկացվող հավաքների ժամանակ։

### Հավաքականում
Խաղացել է Մոլդովայի երիտասարդական հավաքականում (մինչև 21 տարեկաններ)։ Մոլդովայի ազգային հավաքականի կազմում նորամուտը կատարել է 2008 թվականի նոյեմբերի 18-ին Էստոնիայի հավաքականի դեմ ընկերական խաղում (1։ 0)։

## Ձեռքբերումներ
* Մոլդովայի չեմպիոն (3) - 2010/11, 2011/12, 2012/13
* Մոլդովայի առաջնության արծաթե մեդալակիր (2) - 2007/08, 2008/09
* Մոլդովայի Գավաթի խաղարկության եզրափակչի մասնակից (1) - 2008/09
* Մոլդովայի Սուպերգավաթի դափնեկիր (1) - 2011
* Ուզբեկստանի առաջնության արծաթե մեդալակիր (1) - 2013

## Անձնական կյանք
2008 թվականի նոյեմբերին ամուսնացել է։

## Ծանոթագրություններ

## Արտաքին հղումներ
* Ֆուտբոլիտի էջը moldova.sports.md կայքում 

Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Շերիֆի ֆուտբոլիստներ
Գաղտնի սիրավեպ

**Գաղտնի ժամադրություն**, **անձնական ժամադրություն** կամ **գաղտնի սիրավեպ** հասկացությունները վերաբերվում են երկու մարդկանց սիրավեպին կամ ժամադրություններին, որոնք նրանք ցանկանում են գաղտնի պահել ուրիշներից, սակայն կարող էին հանգիստ հաղորդել։ Այն հաճախ հատվում է այնպիսի հասկացությունների հետ, ինչպիսին է, օրինակ, արգելված սերը։ Այս հասկացությունները հաճախ ներկայացվում են այնպիսի անվանումներով, ինչպիսին է, օրինակ, «գաղտնի սերը»։

## Գաղտնի ժամադրության պատճառներ
### Սեռական կողմնորոշում (ԼԳԲՏ)
Համասեռամոլները տաբու են աշխարհի որոշ շրջաններում, այդ թվում՝ Աֆրիկայի և Ասիայի երկրների մեծ մասում։ Ուստի, դժվար չէ տեսնել այն մարդկանց, ովքեր ներգրավված են աշխարհի այդ տարածաշրջաններում նույնասեռ զուգընկերների հետ գաղտնի հանդիպումների մեջ։ Պատմաբան Դենիել Ռիվերսն իր «Արմատական հարաբերություններ. Լեսբուհի մայրեր, գեյ հայրեր և Երկրորդ համաշխարհային պատերազմից հետո նրանց երեխաները Միացյալ Նահանգներում» գրքում լույս է սփռել այն բանի վրա, թե ինչպես են գեյ ծնողները 1970-ական թվականների և 1980-ական թվականների սկզբին մշտապես վախենում կորցնել իրենց երեխաներին։

### Տարեց կանայք, որոնք փնտրում են երիտասարդ տղամարդկանց
Գործոններից մեկը, որը ստիպում է մարդկանց դիմել գաղտնի ժամադրություններին, նրանց տարիքն է։ Որոշ կանայք նախընտրում են հանդիպել ավելի երիտասարդ տղամարդկանց հետ, ովքեր արդեն քսան տարեկանն անցել են։ Քանի որ դա իրենց հասարակության մեջ նորմա չէ, նրանք կարող են հեռակա հարաբերություններ փորձարկել։

## Գաղտնի սիրավեպի թերություններ
Գաղտնի ժամադրությունների հիմնական թերությունը խաբված լինելու ռիսկն է։ Հաշվի առնելով, որ այս հարաբերություններն անձնական բնույթ են կրում, միայն դրանց մեջ ներգրավված մարդիկ են իմանալու բոլոր մանրամասնությունները։ Եթե մյուս կողմը դավաճանում է, դա բացահայտելու համար ժամանակ է պահանջվելու։ Եթե սիրավեպը բացահայտ է լինում, կանայք հակված են լինում իրենց հարաբերությունների մանրամասնություններով կիսվել այլ մարդկանց հետ։ Անձնական ժամադրությունների մեծամասնությունը տեղի է ունենում համացանցում։ Այնպիսի առցանց հավելվածների հայտնվելուց հետո, ինչպիսիք են Tinder-ը և Badoo-ն, կողմերի միջև դավաճանությունը և մանիպուլյացիաներն աճել են։ Այս տեսակի հարաբերությունների թերություններից են նաև համարվում սթալքինգը և անձնական տիրապետման մշտական անհրաժեշտությունը։

## Օրինակներ
### Դավաճանություն

* «Ջոն Թաքերը պետք է մահանա» ();
* «Հմայիչ խաբեբաները» (). Իան Թոմասը հանդիպում է Էլիսոն ԴոԼորենթիսի հետ Մելիսա Հասթինգսից գաղտնի, և Հանա Մարինը գաղտնի հանդիպում է Քալեբ Ռիվերսի հետ;
* «Ըմբոստ ոգին» ()․ Վիկտորիա Փազը հանդիպում է Թոմաս Էզկուրայի հետ Պաբլո Բուստամանտեից գաղտնի։

### Ընտանեկան անհամաձայնություն
* «Պապայի փոքրիկ աղջիկ» ();
* «Ուշ ամուսնություն» ();
* «Գիշեր և օր» (); Ալեքս Ուելսը հանդիպում էր իր դստեր՝ Դելա Ուելսի լավագույն ընկերոջ՝ Ջեյն Հարփերի հետ;
* «Ռոմեո և Ջուլիետ» ()։

## Տես նաև
* Սիրախաղ

## Ծանոթագրություններ

Կատեգորիա:Միջանձնային հարաբերություններ
Կատեգորիա:Սեր
Կատեգորիա:Սիրո փիլիսոփայություն
Կատեգորիա:Սոցիալական հոգեբանություն
Red Blooded Woman

**«Red Blooded Woman»** (), ավստրալիացի երգչուհի Քայլի Մինոուգի երգը նրա իններորդ «Body Language» (2003) ստուդիական ալբոմի համար։ Երգի հեղինակներն են Քարեն Փուլը և Ջոնի Դուգլասը, որոնք նաև երգչուհու պրոդյուսերներն են։ Երգը պարունակում է հիփ հոփ և սինտի փոփ ոճեր։ Երգի հուկը («Boy! Boy!») մշակված է վոկոդերով, այդտեղ կիրառված է նաև երգչախմբային բեք վոկալ։ Թողարկվել է 2004 թվականի մարտի 1-ին ''Parlophone'' լեյբլում, ինչպես և երկրորդ *Body Language* սինգլը։

Երգն արժանացել է քննադատների դրական արձագանքներին, որոնք գովել են նրա պրոդյուսերությունը և համեմատել են երկու ամերիկացի կատարողների՝ Ջասթին Թիմբերլեյքի և Թիմբալենդի արվեստի հետ։ Շքերթներում երգը ևս հաջողակ է եղել՝ ընկնելով Ավստրալիայի և Միացյալ Թագավորության շքերթների լավագույն հնգյակ։ Այն նաև հայտնվել է Դանիայի, Իտալիայի լավագույն տասնյակում, Գերմանիայի և Նոր Զելանդիայի թոփ 20-ում։ Նոր Զելանդիայում սինգլի վաճառքը կազմել է 7500 օրինակ, և նրան այդ երկրում տրվել է ոսկե կարգավիճակ։

Տեսահոլովակի ռեժիսորը դարձել է Ջեյք Նավան։ Տեսահոլովակում Քայլի Մինոուգը պարում է մի քանի վայրերում՝ փոխելով հագուստը։ Երգչուհին կատարել է այդ երգը իր անհատական *Money Can't Buy* համերգի ժամանակ, ինչպես նաև «Ուշ շոու Դևիդ Լեթերմանի հետ» և *Top of the Pops* հեռուստածրագրերի ժամանակ։ Երգը ներառվել է *Showgirl:The Greatest Hits Tour, Showgirl: The Homecoming Tour* և *For You, for Me* հյուրախաղային ծրագրերում։

## Շքերթներ (2004)

## Հանրագումարային շքերթներ (2004)

## Ծանոթագրություններ

## Արտաքին հղումներ
* Երգչուհու պաշտոնական կայք
* 

Կատեգորիա:2004 սինգլներ
Կատեգորիա:Հիփ հոփ երգեր
Կատեգորիա:Քայլի Մինոուգի երգեր
Բեթսի տեն Բոմ

**Էլիզաբեթ «Բեթսի» տեն Բոմ** (, ), Դիմադրության շարժման նիդերլանդացի կին գործիչ, Կասպեր տեն Բոմի դուստրը։ Հայրը Բեթսիի քրոջ` Կորի տեն Բոմի «Թաքստոցը» վեպի գլխավոր հերոսներից է։ Տառապել է չարորակ սակավարյունությունից, մահացել է Ռավենսբրյուկ համակենտրոնացման ճամբարում։ Լինելով տեն Բոմ ընտանիքի երեխաներից ավագը` Բեթսին ոչ թե թողել է երեխաներին և ամուսնացել, այլ մինչև Երկրորդ աշխարհամարտի սկիզբը տանն է մնացել։ 2008 թվականին ճանաչվել է Աշխարհի արդարակյաց։

## Կենսագրություն
Բեթսի տեն Բոմն ի ծնե տառապել է մահաբեր սակավարյունությամբ. ախտորոշումը գրանցվել է Բեթսիի ծնվելուց ինը շաբաթ առաջ։ Այդ պատճառով նա չէր կարող երեխաներ ունենալ, ուստի որոշում է կայացրել չամուսնանալ։ Դպրոցում սովորել է մինչև 15 տարեկանը, որից հետո որոշել է հոր հետ խանութում աշխատել, որտեղ եղել է հաշվապահ։ Նրա կրտսեր քույրը՝ Կորին, հետագայում իր վրա է վերցրել հաշվապահի պարտականությունները, երբ Բեթսի տեն Բոմը հիվանդացել է գրիպով։ Այնուհետև տեն Բոմը զբաղվել է տնային տնտեսությամբ և շարունակել զբաղվել դրանով այնքան ժամանակ, քանի դեռ նրան չեն ձերբակալել նացիստները։

Տեն Բոմ ընտանիքի անդամները եղել են Նիդերլանդների բողոքական եկեղեցու ծխականները, իսկ եղբայր Վիլեմն ու քույրեր Նոլլին ու Կորին Բեթսիի հետ զբաղվել են բարեգործությամբ։ Հիտլերյան բռնազավթման տարիներին ընտանիքն իր տանը թաքցրել է շատ հրեաների՝ թաքցնելով նրանց գաղտնի սենյակում։ 1944 թվականին հիտլերականները ձերբակալել են ընտանիքը և բանտարկել Սհեվենինգեն բանտում։ Վեց հրեա բնակիչներ, որոնք թաքնվել էին տանը, հրաշքով չեն հայտնաբերվել և փրկվել են։ Ծանր հիվանդանալուց 10 օր անց բանտում մահացել է ընտանիքի հայրը՝ Կասպեր տեն Բոմը։ Վիլեմը, Նոլլին և զարմիկն ազատ են արձակվել։ 1944 թվականի հունիսին Բեթսին և Կորին աքսորվել են Ռավենսբրյուկ համակենտրոնացման ճամբար։ Կորիի վկայությամբ՝ կրոնասեր Բեթսին չի կորցրել հոգու արիությունը և ամեն կերպ քաջալերել է քրոջը։

Իր մահվանից ոչ շատ առաջ Բեթսին հայտարարել էր, որ ինքը երեք տեսիլք է ունեցել՝ նախկին բանտարկյալների համար տուն, նախկին համակենտրոնացման ճամբարի շենքը, որտեղ գերմանացիները «սովորում են նորից սիրել», և քույրերի տանջանքների դադարեցումը մինչև Նոր տարի։ 1944 թվականի դեկտեմբերի 16-ին Բեթսին մահացել է սակավարյունությունից, իսկ Կորին գրառումներում ինչ-որ սխալի պատճառով ազատ է արձակվել։ Հետպատերազմյան տարիներին Կորին զբաղվել է բարեգործական աշխատանքով՝ կապված նացիստական ռեժիմից և նացիստական բռնազավթողներից տուժածների վերականգնման և ժողովուրդների միջև հաշտեցման կոչի հետ։

2008 թվականին Բեթսի տեն Բոմը և հայրը` Կասպեր տեն Բոմը, պաշտոնապես ճանաչվել են Աշխարհի արդարակյաց, իսկ Կորին դեռևս 1967 թվականին էր ստացել այդ տիտղոսը։

## Տես նաև
* Կորի տեն Բոմ

## Ծանոթագրություններ

## Գրականություն
* Corrie ten Boom with John and Elizabeth Sherrill, The Hiding Place, Guideposts Associates, 1971. , 
* Corrie ten Boom, In My Father's House, Hodder & Stoughton Ltd, 1976. 
* Corrie ten Boom: *Gömstället*, Örebro, Libris, 2000 (nyutgivning), .

## Արտաքին հղումներ
* ten Boom Museum
* Corrie ten Boom Live
* Տեղեկություն Յադ-Վաշեմ կայքում

Կատեգորիա:Կանայք Երկրորդ համաշխարհային պատերազմում
Էնս (քաղաք)

**Էնս** () քաղաք Ավստրիայում, մտնում է Վերին Ավստրիա  կազմի մեջ։ Գտնվում է Էնս գետի ափին, ոչ հեռու գետի Դանուբին միանալու հատվածից։ Տարածքը կազմում է 34․3 կմ²։

Էնսը գտնվում է Լինցից 17 կիլոմետր հարավարևելք, կանգնած է Վիեննա-Լինց երկաթգծային և ավտոմոբիլային ճանապարհների վրա։

Էնսը համարվում է Ավստրիական հնագույն քաղաքը։ Արտոնագիրը, որը տալիս է Էնսին քաղաք կոչեվլու իրավունք, վերագրվում է 1212 թվականին։

## Պատմություն

Էնս գետի գետաբերանի շրջանում առաջին բնակիչները եղել են մեր թվարկությունից առաջ Երկրորդ հազարամյակին։ IV դարում մեր թվարկությունի առաջ այս շրջանում բնակվում էին Կելտերը, որոնք այստեղ ստեղծել էին Նորիկ պետությունը, որը իր հերթին Մ․թ․ա․ 15 թվականին մտավ Հռոմեական կայսրության կազմի մեջ։ II դարում ժամանակակից Էնսի տարածքում ստեղծվեց Լաուրիակում հռոմեական զինվորական ճամբարը, որը կազմում էին 6000 լեգիոներ։ 212 թվականին բնակատեղին, որը ստեղծվել էր ճամբարի վայրում Կարակալլա կայսրի կողմից ստացավ քաղաքի կարգավիճակ։ Այդ ժամանակ Լաուրիակում բնակվում էր 30 հազար մարդ։ Կայսր Դիոկղետիանոսի կողմից քրստոնյաների հետապնդման ժամանակ 304 թվականի մայիսի 4-ին քաղաքում տանջանքների ենթարկվելով մահացավ Սուրբ Ֆլորիանը, որին խեղդեցին Էրնս գետում։ 370 թվականին քաղաքում կառուցվել է վաղքրիստոնեական բազիլիկ, որի տեղում 1344 թվականին կառուցվել է Լորխա եկեղեցին՝ այն գոյություն ունի միչև այժմ։

900 թվականին Գեորգենբերգ բլուրի վրա, ժամանակակից Էնսի կենտրոնում կառուցվել է Էնիսիբուրգ ամրոցը, որը հանդիսանում էր Բավարիայի ամրակետը ընդեմ հունգարական ներխուժումների։ Ավելի ուշ ամրոցը վերակառուցվել է և ստացել է Էնսեգ անվանումը։ Ամրոցի շրջանում հայտնվեց առևտրի կենտրոն, որը Օտակարա II Մարկգրաֆի կողմից XII դարում ստացավ իրավունք անցկացնելու տոնավաճառ։ Այդ ժամանակ Էնս հովիտը մտնում է Շտիրիական դքսության կազմի մեջ։

1186 թվականին՝ Սանկտ-Գեորգենբերգյան համաձայնագրի ստորագրումից հետո, Շտիրիան Էնսի հետ միասին անցավ ավստրաիցի կոմսերի իշխանության տակ։ 1212 թվականին Էնսը ստացավ քաղաքի կարգավիճակ  Լեոպոլդ VI կոմսի կողմից՝ Ժամանակակից Ավստրիայի տարածքում առաջին նման դեպքը։ XIV դարում Հաբսբուրգների տիրապետության տարածքների բաժանման ժամանակ քաղաքը հեռացվել է շտիրսկական կոմսությունից և մտավ Ավստրիայի տարածքի մեջ (ավելի ուշ Վերին Ավստրիայի թագավորական հողերի)։

## Տեսարժան վայրեր
մինի|Էնսի պատմական կենտրոնը՝ քաղաքային աշտարակը|alt=
* Էնսի ճարտարապետական խորհրդանիշն է համարվում քաղաքի գլխավոր հրապարակի քաղաքային աշտարակը, որը կառուցվել է 1564-ից 1568 թվականներին։
* Սանկտ-Լաուրենց գոթիական խորհրդանիշը կառուցված XIII դարում կառուցված ավելի հին պաշտամունքային կառույցի հիմքի վրա։
* Հինհռոմեական Լաուրիակում ճամբարի թանգարան։

## Քաղաքական իրավիճակ

Քաղաքագլուխ-Ֆրանց Շտեֆան Կարլինգեր (ԱՍԴԿ)

Համայնքի ներկայացուցիչների խորհուրդը ()  բաղկացած է 37 տեղից։

* ԱՍԴԿ- զբաղեցնում է 21 տեղ 
* ԱԺԿ- զբաղեցնում է 12 տեղ
* Դեղիններ- զբաղեցնում է 3 տեղ
* ԱԱԿ- զբաղեցնում է 1 տեղ

## Բնակչություն

## Պատկերասրահ


Stadtturm von Enns mit Wappen.jpg|Քաղաքային աշտարակ
Enns 03.jpg|Էնսի ամրոց
Enns - Basilika (1).JPG|Բազիլիկ եկեղեցի
Enns 02.jpg|Քաղաքի պատկեր
Radfaehre Enns-Mauthausen.jpg|Էնս գետ


## Արտաքին հղումներ

* Официальная страница
* Городская башня
* Базилика Лорх

## Ծանոթագրություններ

Կատեգորիա:Ավստրիայի քաղաքներ
Da 5 Bloods

«**Da 5 Bloods**», սպասվող ռազմական ֆիլմ, որի ռեժիսորն է Սփայք Լին։ Գլխավոր դերերը կատարում են Չեդվիկ Բոուզմանը, Փոլ Ուոլթեր Հաուզերը, Նորմ Լյուիսը, Դելրոյ Լինդոն և Ջոնաթան Մեյջորսը։

## Սյուժե
Չորս աֆրոամերիկացի Վիետնամի պատերազմի վետերաններ վերադառնում են Վիետնամ։ Նրանք որոնում են իրենց ջոկատի զոհված հրամանատարի մնացորդները և թաղված գանձերի խոստումը։ Այս հերոսները պայքարում են մարդկության և բնության ուժերի դեմ՝ բախվելով Վիետնամական պատերազմի անբարոյականության երկարատև ավերածություններին։

## Դերասանական կազմ
* Չեդվիկ Բոուզման
* Փոլ Ուոլթեր Հաուզերը որպես Սայմոն
* Նորմ Լյուիս
* Դելրոյ Լինդո
* Ջոնաթան Մեյջորսը որպես Դևիդ
* Քլարք Փիթերս
* Իսյա Ուիթլոք կրտսեր
* Ժան Ռենո
* Մելանի Թյերի
* Ջասփեր Փյաքքյոնենը որպես Լարի Թորն
* Վերոնիկա Նգոն որպես Հանոյ Հանա
* Ջոնկառլո Էսպոզիտո

## Արտադրություն
2019 թվականի հունվարին հայտարարվել է, որ Սփայք Լին դառնալու է իր և Քևին Ուիլմոթի ադապտացիաներով Դենի Բիլսոնի և Փոլ Դե Մեոյի հեղինակած ֆիլմի՝ «Da 5 Bloods»-ի ռեժիսորը։ Սեմյուել Լ. Ջեքսոնը, Ջոնկառլո Էսպոզիտոն և Դոն Չիդլը ընրվել էին ֆիլմի գլխավոր դերերի համար։ Նկարահանումները սկսել են 2019 թվականի մարտի 23-ին։ Նկարահանումների տարածաշրջաններն են Վիետնամը և Թաիլանդը։ 2019 թվականի փետրվարին հայտարարվել է, որ Նեթֆլիքսը դառնալու է ֆիլմի դիստրիբյուտորը, իսկ Չադվիկ Բոուզմանը, Դելրոյ Լինդոն և Ժան Ռենոն առաջնային դերեր են կատարելու։ Ջոնաթան Մեյջորսը միացել է դերասանական կազմին նույն թվականի վերջին։ 2019 թվականի մարջին նրանց միացել են նաև Փոլ Ուոլթեր Հաուզերը, Քլարք Փիթերսը, Իսիա Ուիսթլոքը կրտսերը, Մելանի Թյերին և Ջասփեր Փյաքքյոնենը։ Շուտով հաստատվել է նաև Էսպոզիտոյի մասնակցությունը ֆիլմում։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Նեթֆլիքսի բնօրինակ ծրագրեր
Էլիզա Բրիջես

**Էլիզա Ռեբեկա Բրիջես** (, ), ամերիկացի ֆոտոմոդել։ *[[Փլեյբոյ|Playboy]]* ամսագրի «Միսս դեկտեմբեր 1994»։

## Կենսագրություն
Էլիզան նկարվել է «Փլեյբոյ» ամսագրի համար 1994 թվականի դեկտեմբերին և 1996 թվականի սեպտեմբերին։

Ֆոտոմոդելի գործունեությանը զուգահեռ նա նկարահանվել է նաև կինոյում։ Որպես դերասանուհի նրա առաջնախաղը կայացել է 1996 թվականին «Վանդակ թռչնակների համար» ֆիլմում։ 2001 թվականին նկարահանվել է «Սկիպներ» ֆիլմում։

28-ամյա Բրիջեսը իր անկողնում մեռած է հայտնաբերվել 2002 թվականի փետրվարի 7-ին։ Ինչպես պարզ է դարձել, նա մահացել է հերոինի մեծ պարբերաչափի օգտագործման արդյունքում։

## Ծանոթագրություններ

## Արտաքին հղումներ
* 
* Էլիզա Բրիջեսը «Կինոպոիսկ» կայքում
* Էլիզա Բրիջեսը *Playboy.com* կայքում

Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Փլեյբոյի մոդելներ
Հայրը (ֆիլմ)

«**Հայրը**» (), 2020 թվականի դրամա ֆիլմ, որի հեղինակը և ռեժիսորը Ֆլորիան Զելերն է։ Այն հիմնված է նրա «Le Père» ստեղծագործության վրա։ Ֆիլմի դերասանական կազմը ներառում է Էնթոնի Հոփքինսին, Օլիվյա Քոլմանին, Օլիվիա Ուիլյամսին, Ռուֆուս Սյուելին, Իմոջեն Փութսին և Մարկ Գեթիսին։

Ֆիլմի համաշխարհային պրեմիերան կայացել է Սանդենս կինոփառատոնում 2020 թվականի հունվարին։ Ֆիլմի թողարկումը պլանավորվում է 2020 թվականի նոյեմբերի 20-ին Sony Pictures Classics-ի կողմից։

## Սյուժե
Տղամարդը պայքարում է ծերացման դեմ։ Նա տեղափոխվում է դստեր մոտ։

## Դերասանական կազմ
* Էնթոնի Հոփքինս՝ Էնթոնի
* Օլիվյա Քոլման՝ Էն
* Օլիվիա Ուիլյամս՝ Քաթերին
* Ռուֆուս Սյուել՝ Փոլ
* Իմոջեն Փութս՝ Լորա
* Մարկ Գեթիս

## Արտադրություն
2019 թվականի մայիսին հայտարարվել է, որ Ֆլորիան Զելերն ընտրվել է որպես ռեժիսոր և սցենարի համահեղինակ Քրիսթոֆեր Հեմփթոնի հետ միասին։ Էնթոնի Հոփքինսը և Օլիվյա Քոլմանն արդեն եղել են ֆիլմի դերասանական կազմում։ Օլիվիա Ուիլյամսը, Ռուֆուս Սյուելը, Իմոջեն Փութսը և Մարկ Գեթիսը միացել են նույն ամսվա վերջին։ Նկարահանումները սկսել են մայիսի 13-ին։

## Թողարկում
Ֆիլմի համաշխարհային պրեմիերան կայացել է Սանդենս կինոփառատոնում 2020 թվականի հունվարի 27-ին։ Մինչ այդ, Sony Pictures Classics-ը և Lionsgate-ը ձեռք էին բերել ֆիլմի տարածման իրավունքները համապատասխանաբար ԱՄՆ-ում և Մեծ Բրիտանիայում։ Ֆիլմի թողարկումը պլանավորվում է 2020 թվականի նոյեմբերի 20-ին։

## Ընդունելություն
Rotten Tomatoes-ում ֆիլմը ստացել է 100% վարկանիշը, որը հիմնվել է 13 քննադատների ակնարկների վրա՝ 8.17/10 միջին գնահատականով։ Metacritic-ում ֆիլմը ստացել է 100-ից 87 միավորներ՝ քննադատների 8 ակնարկների հիման վրա։

## Ծանոթագրություններ

## Արտաքին հղումներ
* 

Կատեգորիա:2020 դրամա ֆիլմեր
Կատեգորիա:2020 ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Lionsgate ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Լոնդոնում նկարահանված ֆիլմեր
Կատեգորիա:Նեթֆլիքսի բնօրինակ ծրագրեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական դրամա ֆիլմեր
Կատեգորիա:2020-ականների ֆրանսիական ֆիլմեր
Կատեգորիա:Ֆիլմեր հայր-դուստր հարաբերությունների մասին
Վահան Գողթնեցի

**Վահան Գողթնեցի** (), հայ նախարար Մեծ Հայքում, Գողթն գավառի տանուտեր։ Խոսրով Գողթնեցի իշխանի որդին, Գողթնեցիների նախարարական տոհմից։

## Ծանոթագրություններ

Կատեգորիա:2-րդ դարի հայ նախարարներ
Կատեգորիա:Գողթնի իշխաններ
Կատեգորիա:Գողթնեցիներ